
O Volapükaflens Löfik! 


Bü brefùp egetob begi de lädùl Polänik, kel panemof Katarzyna 
Tempczyk, das ökompenob pö bespik ko oftefü stad anuik Volapüka. Dälù 
Cifal, edunob osi ko blesir gretik. Bespik at opubon in Polånapük in gasedil 
tiädù "Virartep", kel, äs Sirkülapenäd obsik, padabükon ün mul alik (pro 
klub yunanefa Sperantapükik cifazifa "Warszawa") dis tiäd : "Vien di 
Warszawa". Tradutod bespika at kanols reidön is in dils tel:- 


K.T. Pösods liomödotik spikons-li Volapüki? 
R.M. Mutob sagòn, das no sevob osi. Ba pösods deg 


K.T. Dabinons-li gaseds in Volapük? 

R.M. Tebal, sevabo : "Sirkülapenäd", kel padabükon ün mul alik, e kel labon 
ninådi distöfik tefü pük e tefü dins votik nitedik. Da yel lölik dabinons pads 
tum, seko okskilükam saidik in Volapük pro utans, kels lebonedons oni 
Lebonedanef lödon in Linglàn, Tats-Pebalöl Meropa ed in Yurop. Ün tim at 
dabinons lebonedans degtel 


K.T. Dabinons-li Volapükaklubs anik? 

R.M. Ma sev oba no dabinons Volapükaklubs. Flenef Bevünetik Volapüka 
binon noganükam soalik, kel propagidon Volapüki, e kel kuradükon flenis püka 
at valòpo. 


K.T. Sekü atos, mögs kisotik dabinons-li ad lämön püki? 

R.M. Tidodems publùgik Volapüūka no dabinons ma sev oba. Dabinon 

tidodem gudik in Vüresod : Volapük Vifik. su pads Sirkülapenäda ya ebinons 
> >» » » Fövotsupad72 

PLIN SMALIK (XXII 
FA ANTOINE DE ST.-EXUPËRY 








"Deli gudik!" äsagom plin smalik. 
"Deli gudik!" äsagom mövan. 
"Kisi dunol-li is?" äsagom plin smalik. 


"Sotob tävanis ä päks mö balats mil," äsagom mövan. "Sedob 
trenis, kels veigons onis, nu detio, tän nedetio." 


E levifatren pelitüköl, kel ämuron äs tonär, ädremükon möva- 
käbeni. 


"Vemo spidons," äsagom plin smalik. "Kisi sukons-li ?" 
"Lemüfan it no sevom osi," äsagom mövan. 

Ed ämuron, su veg taik, levifatren telid pelitüköl. 

"Ya gekömons-li ?" äsagom plin smalik. 

"No binos otans," äsagom mövan. "Binos tök." 

"No äbinons-li koteniks uto, kö äbinons ?" 

"Neai binoy kotenik uto, kö binoy," äsagom mövan. 

Ed ämuron tonär levifatrena kilid pelitüköl. 


"Pöjutons ga nosi," äsagom mövan. "Slipons nino u cavons. 
Te cils bükons nudis okik ta vitüragläts. 


"Te cils sevons utosi, kelosi sukons," ägeom plin smalik. 
"Perons timi demü pup binü rägs, kel vedon mu veütik, ed if mosumoy 
oni de ons, drenons . . . " 


"Labons benofäti," äsagom mövan. 


SON PENOM LÜ MOT OKA (1) 





O mot löfik oba ! 


Tü del lätik vakenas obsik, matan ed ob esludobs ad vüdön flenis 
obas lü staudöp lüxüödik ad fidön. 


Sekü atos eresärfob fenätatabi telefono, ed eseidobs obis züo. 
Äbinos naed balid pro ob in top at, e mutob sagön, das magäd oba äbinon 
legudik. 


Staudöp at binon bal veütikas zifa, e tab alik labon lampadi lönik 
oka. Dü fidäds musiganef pläyon melodis valasotik. Igo kanoy danüdön, e 
plad in pödadil lecema peresärfon pro danüdans. 


lrajanobs ad kolkömön tü düp teldegid, ed alikans älükömons 
kuratäliko. 


Kanoy fidön ma zibädakad u ma fidädakad if buükoy osi. Matan 
oba no älabof pötiti mödik; kodü atos, äfidof nemödikosi - te supüli, 
täno paiki ko pötets peküköl e pisälis; as poszib äbuükof vanelagladeti. 





Ob äfaemob fümiko. Ad primön, ävälob geinili, täno tomatasupi, 
jipülaribotülis ko daukis e florabrasidi, e pos ats fragis ko flapilakrem. 


Flens obas id äfidons legudiko : svinamit, dindunamit, bubamit, 
gadut, veitafit, igo strutamit ! 


Pos fidäd ädanüdobs dü ret neita. Äbinos vemo romatik. Neit at 
oblibon in mem obas ai ! 


Valikosi Gudikün Ole 


sedom Peter 

DOM IN _ KLERÄTALUSÜT (2) 
Koned fa el Johann Schmidt 


Tikälamod* söla Hausenstein 


"Benö !" Äsagob smililölo, "moükobsös kludo läodi ! Ab igo as 
leigaton* teik, nem seledik at davedükon nemu fädi pö kobojen* at." 


"Igo no davedükon fädi balugik, o söl dokan !" el Hausenstein 
ägespikom fümädiko*."Dälob obe blöfami tefü din at. Esagol, das ebo 
ün timül ut, ven ilükömob, ijäfol ko sepül famüla : 'Hartmut'. Elogob 
padis pamaipadöls* labü magods, e nu logob, das pläamü nüpenäds 
su stons u su sepülaplatots, vödem plänöl votik defon. Sepülaston 
famüla 'Hartmut' komädon as magod balid pada telid, kludo pada 
lätik. E nu lonülob ole säki konsienöfik, o söl dokan ! Loged ola no ya 
idrefon - li viföfiko magodis retik su pad telid, ven elükömob ? No nog 
ilogol - li, nemu boso nemis: 'Kaltenbronn', 'Rüdiger' e ‘Wolf e nemis 
votik, kels is sökons odis ?" 


"Mutob koefön ole jenöfi, das balido ilovelogob vemo vifiko 
magodapadi lölik," ägespikob boso bluviko. 


"Obs valik : mödireidans dunobs atosi, pato pë magods, e 
nendas osevedobs* duni at," visitan oba äsagom smililölo. "If nu 
pösodanem oba istadonöv in leigaton tefü nem seimik votik se nema- 
ked at, samo tefü el 'Wolf ud el 'Gebhard' ud els 'Ambrosius' u 
'Rüdiger'; if atos igo ijenonöv tefü famülanem oba, tän kanoböv i te 
sagön, das nems at leno dabinons mö num pülik. Fino ye ai nog nems 
votik retons". 


"Pö pläned somik olik dinäda at", ägespikob, "zepolös obe te 
nog fümükami* ut, das ebo ün timül köma olik ireidob kuratiko vödemi 
sepülastona ut, kel stadon in leigaton tefü pösodanem ola". 


"Kanoyöv igo nog döbatön dö din at", el Hausenstein äsagom 
laidäliko. "Säkusadolös! Fäds leno komädons. Vödi : 'fäd' gebädobs 
teiko ad plänön boso jenotis ut, tefü kels obas no otuvon, u no otuvon 
suniküno yumedis tefik". 

"Ced at ola bo no otuvon valöpo lobüli", ägesagob omi. "Ab 
kludods* ola äbinons vemo nitediks. Kredob osi, das obemastikol 
säkädis komplitikün.”" 


FÜMÄDIKO obstinately LEIGATON equivalent sound 
FÜMÜKAM confirmation LONÜLÖN to submit (for consideration) 
KLUDOD a conclusion MAIPADÖN to open a book 
KOBOJEN a coincidence SEVEDÖN to be aware of 
KONSIENÖFIK conscientious TIKÄLAMOD reasoning 
Desin kuratik visitana 


"Tefü atos liedo leno plöpob," el Hausenstein äsagom, du süpiko 
äreafom ini stad fefik. "Ab ol ito odasevol atosi. Ekömob isio, ad begön ole 
yufi pö dinäd bisarik.”" 


"Sevädükolös obi ko beg at ! o söl dokan !" äsagob ön zil 
neplänovik. Man at ituvom nitedäli oba. 

"Sukob penädis e magodis tefü bäldaharat isik . . . " el Hausenstein 
ägespikom. 


"Ab. o söl dokan!" äropob omi, "yufans oba in spadäds votik 
ikanonsöv fasiliko ledunön atosi." 





"Somo fasiliko dinäd at no binon, o söl oba!" el Hausenstein 
älaispikom. "Igo no sevob, va ol okanol-la yufön lölöfiko obi. Lilolös! dinäd 
tefon te lusüti smalik balik bali, tefon klerätalusüti." 


Nu ye iküpom fümiko bluvi oba. Ibä klerätalusüt äduton lü sot ut 
näilusütas smalik nabik bäldaharata, in kels, näi nilü pöf, i lesinod* ädabinon. 
Geinapöbs* sota bapikün e doms anik in lusüt at, kels ädünons lesinodi badik 
votik, ästadons in taäd* vemikün tefü nem lusüta e tefü lifamod belödanas 
vönädik in lusüt at. 


"Sevob ya utosi, kelosi vilol sagön obe," dokan Hausenstein 
ägespikom, ed äropom tikodis oba. "Sukob ye dinis timü prim tumyela 
degzülid, ed ün timäd at lusüt bo nog ilabon benorepüti oka." 


"Lesi! Älabol - li kosami* seimik lù klerätalusüt? Tefon - li baiko 
röletanis u sevädanis ola, kels elifons us?" äsäkob. 

"Nö !" el Hausenstein ägesagom, "no labob yümeti* seimik lü zif at; 
ni röletans ni sevädans oba elifons is. Lofüda-Preusiän binon lomän oba; fat 
oba ädalabom us nilü zif 'Königsberg' glunidalaboti* gretik. Äsevob zifi ola te 
dub gaseds e spikots, e sis vigs fol elödob nu is mö naed balid. To atos, - ba 
ocedol atosi dini bisarik, - neodob nünis prolidik* dö dil smalik lusüta at, mu 
pato dö dom bal. Atos binon bo ga din boso fikulik, e kludo evisitob oli ito." 


"Klülos, das no kanob promön ole bosi fümik," äsagob; "if ye ovisit- 
olöv nogna obi tü odel pos zedeladüps, tän okanobsöv steifön ad ledunön 
gudiküno dinädi at.” 


"Benö! o söl dokan! danob oli!" el Hausenstein äsagom älöädölo de 
stul. "Tefon domanümi nuik : degbal." 


GEINAPÖB a "dive" PROLIDIK n more detailed 
GLUNIDALABOT an estate (IN) TAÄD (TEFÜ) in contrast (with) 
KOSAM a connection YÜMET a (personal) connection 





PLEDADINS NULIK 


Bü vigs anik kvisinöp nulik pästiton lä obs. Bal dinas nulik äbinon 
bovilavacin. Du yels plu ka foldeg, estanob näi lavabasin in kvisinöp ad 
lavön fidacani, ab anu lif obinon fasilikum ka büo ün yels retik oba. 


Primo mutob sagön, das skil balid pro ob in tef at äbinon ad sitiko 
pladön bovedis, bovis, disbovedilis, väris, bovülis e skelis gretotas difik ini 
cin kobü sobamedöm patik. Büä golobs lü bed, nikurbob cini, kel lavon 
dinis valik at dü neit. Ün göd sököl sumob dinis at klinik se bovilavacin e 
gepladob onis dönu ini layets e ramars: plak nulik pos yels bü lavabasin in 
kvisinöp ! 


I leigüpo estitoy furnodi nulik nulädik in kvisinöp. Ven büo 
äkvisinobs fidädis obsik, id äpladobs i bovedis ini furnod ad hitükön onis. 
Äkösömobs ad dunön osi dü yels mödik. Daut oba äsagof cogiko, das 
äkvisinobs bovedis kobü fided. Posä ipladobs bovedis ini furnod nulik äs 
büo, ikvisinobs bovedis at jenöfo. Äbinons blägiks, ed imutobs jedön onis 
ini defälotaninädian !! 

RÄTS PRO FAMÜL LÖLIK 

SUÄM LIOMÖDOTIK - LI ? 
Els Tom e Marian ematikons ed eremons domi nulik. Vilons remön bosi 
veütikün. 

"Suäm liomödotik - li binon bal ?" säkof jiel Marian. 

"Dolars kil," gespikof jiselan. 

"E suäm liomödotik binons 20 ?" 

"Obinon dolars mäl." 

"Gudö ! Neodobs 204." 
Kisi eremons - li els Tom e Marian, e kisi esuämons 204 - li ? 


SOBÜKAM 


Kikodo gebons mens in Tats Pebalöl Nolüda-Meropa sobi mödikum, ka 
Belgänans - li ? 


(Tuvedotis kanols reidön in samäd balidkömöl) 





Freer r?rr Irr rrota? 
TUVEDOTS RÄTAS MULA BÜIK 

TUTISANAN KINIK -LI ? 

Jiel Janin mutof rajanön tutilekäli okik ko söl Viet. Bi mans at binoms tutisanans 

soalik in zif, fümos, das käloms tutis odas. Sekü atos, söl Bläg gididikom tefü stad 

negudik söla Vict, e kodü atos, jiel Janin mutof vitön söli at ! 

RIF_DÖFIK 

Bi rif döfik äbinon resärfarif ! 


LOGED TELID 


Ats binons tonats telid numas bal jü mäl; sekü atos, tonat fovik obinon "E" (= vEI). 

tidodems tel - bal pro Svedänans e votik pro Spanyånapükans. Kanoy getn 
tidodemis votik in püks difik de el Internationales Esperanto-Museum in 
zif Wien. kö kanoy i getön bukis in Volapük. Fino tidódemi gudik kanoy getön de ob 
it, e poso oyufob lärnanis if vilons labön yufi oba. In Vüresod kanoy i tuvön gramati 
Volapüka in Sperantapük, vödabukis Linglänapük - Volapük e Volapük - 
Linglänapük. tradutodi Diateka Nulik. Zuo dabinon gased vemo jänälik. kel tiädon 
"Volapop". kel palauton lölo in Volapük fa man yunik in Tats-Pebalöl Meropa. keli 
komandob utanes. kels nitedälons tefü plösen pöpedikum püka. 


K.T. Dabinons-li lärnans nulik püka? 
RM.  Sevob. das pösods tel lärnoms püki anu. 


Ki Dabinons-li kolköms. kiöp Volapükans kanons gebön püki mudo. e no te 
peno? 
RM. Liedo gespik binon noik. No dabinon mög ad gebön püki mudo. 


K.T. In län kinik dabinons-li Volapükans mödikün? 
R.M. Län, kö dabinons Volapükans mödikün. e kö dabinons nitedans mödikün 
tefù pük binon Fransän. 


K.T. Ma sev ola. dabinons-li pösods. kels lärnons nu. u kels ya elärnons Volapüki 
in Polän? 
RM. Egetob seividis nemödik se Polän. Cedob. das äbinons tel-kil. Omutob 
dasukön ragivis tefik ad tuvön nuni at. 
KT. Pösods liomödotik keninükons eli Flenef Bevünetik Volapüka? 
RM. Pösods kildeg eledutons lü Fienef Bevünetik Volapüka sis dabin 
degbalyelik ona. 

Okanols reidön reti bespika ün mul balidkömö!. 

Valikosi Gudikün Oles ed Olikanes i 


sedom al 


eseese s te sles l‘ll‘ln‘lllala‘ 


LÜ PAKOV E KÜ PALOV 





